Document ID: /roh_data/filtered/fineweb-2-filterrobots_roh.jsonl.gz/33365

Vitiers vegn ina multa da 50'000 francs e l'um sto er surpigliar ils custs da process da passa 33'000 francs. L'um da 66 onns è vegnì sentenzià cundiziunà sin dus onns. La sentenzia è legalmain valaivla.
Svieuta da passa 50 milliuns
Tenor l'Institut svizzer per products terapeutics Swissmedic ha l'um martgadà cun medicaments d'ina valita da passa 50 milliuns francs quai tranter il mars 2012 e l'october 2013. Tenor Swissmedic sa tractava quai da 47 cas da cugliunaria. La firma avess gì da producir medicaments pront per il diever. Il sentenzià n'aveva dentant betg il permiss d'in commerzi cun medicaments en l'exteriur da la Swissmedic. Il sentenzià ha fatg da valair ch'el na saja betg stà conscient ch'el avess gì d'avair in tal permiss. La rauba saja vegnida cumprada senza taglia sin la plivalur e silsuenter era puspè vegnida vendida senza taglia sin la plivalur, quai per pudair spargnar custs. La rauba saja dentant mai stada destinada per la Svizra.
RR novitads 12:00